**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. május 4.-án 16 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Gyenge András

 Szórád Zoltán

 képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**17/2016.(V. 4.) önkormányzati határozat**

Nagyacsád Község Önkormányzatának képviselő-testülete 2016. május 4-i ülésének napirendjét az alábbiak szerint határozza meg:

1. TOP -4.1. -15 „ A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” jogcímre benyújtandó pályázat tárgyalása

előadó: polgármester

1. Pápakörnyéki Önkormányzatok Feladatellátó Társulása által ellátott intézményi térítési díjak jóváhagyása

előadó: polgármester

1. Vegyes ügyek

előadó: polgármester

Napirendek tárgyalása:

1. **TOP -4.1. -15 „ A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” jogcímre benyújtandó pályázat tárgyalása**

**előadó: polgármester**

Szalóky Nándor polgármester elmondja, hogy elkészült minden dokumentáció az óvoda épületének felújítására. Az összköltsége 31.640.341.- Ft, mely eszközbeszerzést is tartalmaz. Szeretné benyújtani a pályázatot. 20 cm-es nikecelezést tartalmaz a pályázat, vizesblokk felújítást, mozgáskorlátozott WC kialakítást, rámpa átépítést, mozgáskorlátozott parkolót, ami miatt a kaput beljebb kell tenni. Két bojler lenne lecserélve gázkazánra.

Szakács Balázsné alpolgármester megkérdezi, hogy mennyi a tervezési költség.

Szalóky Nándor polgármester elmondja, hogy 250 ezer a tervezés költsége, 60 e Ft energetikai terv költsége. A pályázat írása sikerdíjas. Csak nyertes pályázat esetén fizetendő.

Tima Zoltán képviselő megkérdezi, hogy a parkoló is ennek a pályázatnak a keretében készül el?

Szalóky Nándor polgármester elmondja, hogy igen. Az eszközbeszerzés része kb. 4 millió Ft.

Tima Zoltán képviselő megkérdezi, hogy mikor lesz döntés?

Szalóky Nándor polgármester elmondja, hogy május 23-ig kell benyújtani a pályázatot, több szakaszban bírálják el.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**18/2016.(V.4.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Terület- és Településfejlesztési Operatív Program keretében a **TOP-1.4.1-15** számú, **A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével** tárgyú felhívásra támogatási kérelmet nyújt be. A projekt címe: Minőségi nevelési környezet kialakítása a Négyszögletű-kerekerdő Óvoda és Családi Napközi Nagyacsádi tagóvodájában. A projekt összköltsége bruttó **31.640.341-** Ft, mely A képviselő-testület felhatalmazza a polgármestert a pályázat benyújtására.

Felelős: polgármester

Határidő:azonnal

1. **Pápakörnyéki Önkormányzatok Feladatellátó Társulása által ellátott intézményi térítési díjak jóváhagyása**

**előadó: polgármester**

Szalóky Nándor polgármester elmondja, hogy az előterjesztést mindenki megkapta. Nagyacsád ezt a feladatot nem a társulással látja el, így lényegében az önkormányzatot nem érinti, de szükséges a társulásban résztvevő összes önkormányzat jóváhagyása.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**19/2016.(V.4.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 7/2016. (III. 30.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**3.)Vegyes ügyek**

**előadó: polgármester**

Szalóky Nándor polgármester elmondja, hogy a Pápai Rendőrkapitányság megküldte beszámolóját a 2015. évi támogatás felhasználásáról. A tavalyi támogatást a körzeti megbízottak üzemanyag költségeinek fedezetére adta az önkormányzat. Az elszámolás szerint a felhasználás megtörtént.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2016.(V.4.) önkormányzati határozat**

Nagyacsád Község Önkormányzatának Képviselő-testülete úgy döntött, hogy a Pápai Rendőrkapitányság 2015. évi támogatásról szóló beszámolóját elfogadja.

Felelős: polgármester

Határidő: azonnal

Szalóky Nándor polgármester elmondja, hogy a Pápai Rendőrkapitányság megküldte támogatás kérő levelét is. Az idei évben a tavalyival ellentétben eszköz beszerzésre kérik a támogatást, hogy a felújított és kibővített épületben megfelelő bútorzat és eszköz álljon rendelkezésre.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2016.(V.4.) önkormányzati határozat**

Nagyacsád Község Önkormányzatának Képviselő-testülete úgy döntött, hogy a Pápai Rendőrkapitányság részére 50.000.- Ft támogatást nyújt eszköz, bútorzat beszerzésre.

Felhatalmazza a polgármestert a megállapodás aláírására.

Felelős: polgármester

Határidő:azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. május 4. -i nyilvános ülést 16 óra 55 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**